Jean-Luc Mélenchon bauð sig fram til forseta árið 2017 og hlaut þá 19,5 prósent atkvæða í fyrri umferð kosninganna . Getty Dómstóll í Frakklandi hefur dæmt Jean-Luc Mélenchon , leiðtoga franskra öfgavinstrimanna , í þriggja mánaða skilorðsbundið fangelsi fyrir að ógna fulltrúum yfirvalda sem rannsaka styrktargreiðslur til hans . Þá var hann einnig dæmdur til átta þúsund evra sektargreiðslu , um milljón íslenskra króna . Saksóknarar gerðu húsleit á heimili og skrifstofu Mélenchon í október 2018 . Náðist á myndband þar sem Mélenchon hrópaði „ Ég er lýðveldið ! “ að lögreglumanni og ýtti við honum . Reyndi Mélenchon ásamt samstarfsmönnum að brjóta sér leið inn í höfuðstöðvar flokks síns þar sem fulltrúar yfirvalda voru að störfum . Mélenchon leiðir flokkinn Óbeygt Frakkland og styður aðgerðir mótmælenda sem kenna sig við gul vesti . Hann bauð sig fram til forseta árið 2017 og hlaut þá 19,5 prósent atkvæða í fyrri umferð kosninganna . Emmanuel Macron hafði svo betur gegn Marine Le Pen í síðari umferð forsetakosninganna . Húsleit var gerð á heimili og skrifstofu Mélenchon vegna gruns um flokkurinn hafi misfarið með Evrópusambandsfé þegar kom að ráðningu aðstoðarmanna . Mélenchon segir pólitískar ástæður liggja að baki rannsókninni .